कोच्चि में क्रिकेट स्टेडियम को नहीं मिली स्वीकृति  
केंद्र सरकार ने कोच्चि के निकट एडाकोच्चि में केरल क्रिकेट संघ के प्रस्तावित अंतरराष्ट्रीय क्रिकेट स्टेडियम को स्वीकृति देने से इनकार कर दिया है।
केंद्र सरकार ने कोच्चि के निकट एडाकोच्चि में केरल क्रिकेट संघ के प्रस्तावित अंतरराष्ट्रीय क्रिकेट स्टेडियम को स्वीकृति देने से इनकार कर दिया है। पर्यावरण और वन मंत्री जयराम रमेश ने सोमवार को कहा कि यह तटीय विनियमन मानदंडों का उल्लंघन करता है।  रमेश ने यहां मुख्यमंत्री ओमन चांडी के साथ बैठक के बाद कहा, एडाकोच्चि में बनने वाला क्रिकेट स्टेडियम अब बंद अध्याय है और यह केरल और राष्ट्र के हित में नहीं है। केंद्रीय मंत्री ने कहा कि स्टेडियम को बनाने से क्षेत्र के पेड़ पौधों को काटना पड़ेगा।  उन्होंने कहा, तटीय विनियमन मानदंडों के उल्लंघन के लिए कार्रवाई करने के निर्देश दे दिये गये हैं। रमेश ने कहा कि स्टेडियम का मौजूदा स्थान स्वीकार्य नहीं है जो तटीय विनियमन क्षेत्र एक के अंतर्गत आता है।